Kuća Kočića u Brčkom
<s>Kuća Kočića u Brčkom tipolški odgovara austrougarskoj vili.</s><s>Građena je, kao i Gradska vijećnica u Brčkom, po projektu arhitekte Aleksandra Viteka, i spada u jedno od najvrijednijih ostvarenja izgrađenih u eklektičkom - pseudomaurskom stilu u Bosni i Hercegovini.</s><s>Taj izraz karakterizira upotreba bogate ornamentike i dekorativno - plastičnih elemenata na fasadama, za koji su uzori traženi najčešće na sjeveru Afrike i u  Španiji maurskog doba.</s><s>Proglašena je za nacionalni spomenik Bosne i Hercegovine.</s>

<s>Lokacija 
Kuća Kočića se nalazi u stambenom naselju Kolobara,  u blizini Bijele džamije.</s>

<s>Historija 
Kuću sagradio je poznati trgovac Alija Kučukalić koji je došao iz Čačka u periodu 1890.-1907. godine.</s><s>Razvoj Brčkog u moderni grad pratio je i razvoj modernog urbanizma, na prvom mjestu bilo je stanovanje.</s><s>Jedan tip zgrada za stanovanje bila je i vila.</s><s>Bio je to slobodnostojeći objekt u vrtu sa visokim drvećem i cvijećem.</s>

<s>Opis 
Stambeni objekt vila iz austrougarskog perioda odlikovala se bogatstvom izgleda, reprezentujući svojim izgledom i sjajem bogatstvo vlasnika.</s><s>Na fasadi su vidljive izrazite masivne plohe sa naizmjenično postavljenim svijetlim i tamnim pojasevima, što je karakteristično za gotovo sve objekte eklektičkog izraza.</s><s>Fasada je podužnim kordon-vijencem podijeljena na dva dijela – prizemlje i kat.</s><s>Karakteristika eklektičkog izraza  očitava se i u primjeni profilacija oko prozora i portala kao i potkovičastog luka na vrhu prozorskih otvora na katu.</s>

<s>Dimenzije vile su 12.00 X 14.30 m, sa prizemljem i katom.</s><s>Osnovni konstruktivni elementi su zidovi, a korišteni građevinski materijal je opeka.</s><s>Međukatna konstrukcija je drvena.</s><s>Krov je četvorovodni sa klasičnom drvenom konstrukcijom, a pokrov je crijep.</s><s>Krov je strmog nagiba, više od 35°.</s><s>Zidovi su rađeni od opeke debljine 50 cm.</s><s>Stubište je kameno dok je stubišna ograda željezna.</s><s>Sastoji se od dva četvorosobna stana koji imaju potpuno isti raspored.</s><s>Jedna soba bila je opremljena kao salon, sa bogatom prostirkom, brušenim ogledalima, satenskim presvlakama i pozlatom na namještaju.</s>

<s>Kuća je u lošem stanju.</s>

<s>Literatura 
 Jovan Marković, Brčko – najveći grad Bosanske Posavine, Gradovi Jugoslavije, Zavod za izdavanje udžbenika SR Srbije, Beograd, 1971., str. 175 – 178.</s><s>Amra Hadžimuhamedović, Struktura historijske gradske jezgre Brčkog, seminarski rad na postdiplomskom studiju Razvoj arhitekture i naselja na Arhitektonskom fakultetu u Beogradu, svibanj 1989.</s>

<s>Reference</s>

<s>Vanjski linkovi</s>

<s>Građevine u Brčkom
Nacionalni spomenici u Brčkom
Pseudomaurski stil u arhitekturi BiH</s>

